I pielikumā norādīti attiecīgie Komisijas īstenošanas lēmumi un izklāstīts pamatojums, kāpēc konkrētais tiesību akts atzīts par novecojušu. Nevienam no šiem tiesību aktiem vairs nav tiesiskās ietekmes un tie ir novecojuši, jo ir beidzies laikposms, uz kuru tie attiecās, vai arī ir zaudējis spēku to juridiskais pamats. Tiesību akti noskaidroti atbilstīgi objektīviem kritērijiem, kas garantē, ka tiem vairs nav tiesiskās ietekmes un ka ir izpildītas visas no tiem izrietošās saistības.

Komisijas 2004. gada 11. marta Lēmums 2004/249/EK par Direktīvas 2002/96/EK (EEIA) īstenošanu ,

Komisijas 2007. gada 6. marta Lēmums 2007/151/EK, ar ko groza Lēmumus 94/741/EK un 97/622/EK attiecībā uz anketām ziņojumiem par to, kā īsteno Eiropas Parlamenta un Padomes Direktīvu 2006/12/EK par atkritumiem un Padomes Direktīvu 91/689/EEK par bīstamajiem atkritumiem,

Komisijas 2000. gada 17. novembra Lēmums 2000/738/EK par anketu dalībvalstu ziņojumiem attiecībā uz Direktīvas 1999/31/EK par atkritumu poligoniem īstenošanu ,

Komisijas 2001. gada 17. oktobra Lēmums 2001/753/EK par anketu dalībvalstu ziņojumiem attiecībā uz to, kā īsteno Eiropas Parlamenta un Padomes Direktīvu 2000/53/EK par nolietotiem transportlīdzekļiem ,

Komisijas 1997. gada 27. maija Lēmums 97/622/EK par dažu direktīvu īstenošanu atkritumu apsaimniekošanas jomā un

Komisijas 1994. gada 24. oktobra Lēmums 94/741/EK par anketām dalībvalstu ziņojumiem par dažu direktīvu īstenošanu atkritumu apsaimniekošanas jomā .

4.Secinājumi

Īstenojot vienkāršošanu saistībā ar Komisijas tiesību aktiem, Komisija ir nolēmusi, ka:

II pielikumā norādītie tiesību akti jāizņem no aktīvā ES tiesību aktu kopuma (acquis),

Eiropas Savienības Publikāciju birojs tiek aicināts izņemt minētos tiesību aktus no spēkā esošo Savienības tiesību aktu direktorija,

II pielikums jāpublicē Eiropas Savienības Oficiālā Vēstneša C sērijā.

I pielikums

Konkrēts pamatojums uz Direktīvu 91/692/EEK pamatoto lēmumu atzīšanai par novecojušiem

-Komisijas 2011. gada 21. septembra Īstenošanas lēmums 2011/632/ES par anketu, kas jāizmanto, ziņojot par to, kā tiek īstenota Eiropas Parlamenta un Padomes Direktīva 2000/76/EK par atkritumu sadedzināšanu. Juridiskais pamats – Direktīva 2000/76/EK – no 2014. gada 7. janvāra ir atcelta ar Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām, un anketa vairs netiek izmantota un ir novecojusi.

-Komisijas 2007. gada 26. jūlija Lēmums 2007/531/EK attiecībā uz anketu dalībvalstu ziņojumiem par to, kā izpilda Direktīvu 1999/13/EK par gaistošu organisko savienojumu emisiju ierobežošanu no organiskajiem šķīdinātājiem noteiktos darbības veidos un iekārtās laikposmā no 2008. līdz 2010. gadam. Juridiskais pamats – Padomes Direktīva 1999/13/EK – no 2014. gada 7. janvāra ir atcelta ar Direktīvu 2010/75/ES, un anketa vairs netiek izmantota un ir novecojusi.

-Komisijas 2003. gada 26. marta Lēmums 2003/241/EK, ar ko groza Komisijas Lēmumu 1999/391/EK (1999. gada 31. maijs) par anketu attiecībā uz Padomes Direktīvu 96/61/EK par piesārņojuma integrētu novēršanu un kontroli (IPPC) (Padomes Direktīvas 91/692/EEK īstenošana) . Juridiskais pamats – Padomes Direktīva 96/61/EK – no 2008. gada 18. februāra ir atcelta ar Eiropas Parlamenta un Padomes 2008. gada 15. janvāra Direktīvu 2008/1/EK par piesārņojuma integrētu novēršanu un kontroli, kura savukārt ir atcelta ar Direktīvu 2010/75/ES, un anketa vairs netiek izmantota un ir novecojusi.

-Komisijas 2002. gada 17. jūlija Lēmums 2002/605/EK par anketu, kas attiecas uz Padomes Direktīvu 96/82/EK par lielu ar bīstamām vielām saistītu avāriju risku pārvaldību. Juridiskais pamats – Padomes Direktīva 96/82/EK – no 2015. gada 1. jūnija ir atcelta ar Eiropas Parlamenta un Padomes 2012. gada 4. jūlija Direktīvu 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK, un anketai vairs nav tiesiskās ietekmes, tā vairs netiek izmantota un ir novecojusi.

-Komisijas 1999. gada 31. maija Lēmums 1999/391/EK par anketu attiecībā uz Padomes Direktīvu 96/61/EK par piesārņojuma integrētu novēršanu un kontroli (IPPC) (Padomes Direktīvas 91/692/EEK īstenošana). Juridiskais pamats – Padomes Direktīva 96/61/EK – no 2008. gada 18. februāra ir atcelta ar Direktīvu 2008/1/EK, kura savukārt ir atcelta ar Direktīvu 2010/75/ES, un anketa vairs netiek izmantota un ir novecojusi.

-Komisijas 1999. gada 9. aprīļa Lēmums 1999/314/EK par anketu, kas attiecas uz Padomes Direktīvu 96/82/EK par lielu ar bīstamām vielām saistītu avāriju risku pārvaldību. Juridiskais pamats – Padomes Direktīva 96/82/EK – no 2015. gada 1. jūnija ir atcelta ar Eiropas Parlamenta un Padomes 2012. gada 4. jūlija Direktīvu 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK, un anketai vairs nav tiesiskās ietekmes, tā vairs netiek izmantota un ir novecojusi.

-Komisijas 1998. gada 25. februāra Lēmums 98/184/EK par anketu dalībvalstu ziņojumiem par to, kā īsteno Padomes Direktīvu 94/67/EK par bīstamo atkritumu sadedzināšanu (Padomes Direktīvas 91/692/EEK īstenošana). Juridiskais pamats – Padomes Direktīva 94/67/EK – no 2005. gada 28. decembra ir atcelta ar Eiropas Parlamenta un Padomes 2000. gada 4. decembra Direktīvu 2000/76/EK par atkritumu sadedzināšanu, kura savukārt no 2014. gada 7. janvāra ir atcelta ar Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām, un anketa vairs netiek izmantota un ir novecojusi.